Rodri
Rodrigo Ernandess Kaskante (spāņu: Rodrigo Hernández Cascante, dzimis 1996. gada 23. jūnijā), zināms arī kā Rodri (Rodri), ir spāņu futbolists, spēlē pussarga pozīcijā. Pašlaik (2024) Rodri pārstāv Anglijas Premjerlīgas komandu Manchester City un Spānijas futbola izlasi. Rodri ir Spānijas izlases dalībnieks un arī bijušais jaunatnes izlašu dalībnieks. Viņš debitēja pieaugušo nacionālajā izlasē 2018. gadā un pārstāvēja savu valsti UEFA Euro 2020, 2022 FIFA Pasaules kausā un Euro 2024. 2023. gadā viņš uzvarēja UEFA Nāciju līgā, tiekot atzīts par finālturnīra labāko spēlētāju un bija neatņemams Spānijas izlases dalībnieks uzvarā Euro 2024 turnīrā, kurā viņš arī tika atzīts par turnīra labāko spēlētāju.